b"\n_START_ARTICLE_\nCreu de terme de la Petja\n_START_SECTION_\nDescripci\xc3\xb3\n_START_PARAGRAPH_\nLa creu de terme, medieval, \xc3\xa9s situada al costat esquerre de l'inici del cam\xc3\xad que porta cap al santuari de la Mare de D\xc3\xa9u dels \xc3\x80ngels de la Petja._NEWLINE_La creu s'aixeca en el punt mitj\xc3\xa0 d'una superf\xc3\xadcie de terreny limitat per un marge de 0,5 m a 1 m d'al\xc3\xa7ada, segons la zona (la part on es troben unes petites escales arriba a 1 m). El marge dibuixa una circumfer\xc3\xa8ncia i a l'interior presenta com a basaments de la creu, tres superf\xc3\xadcies circulars perfectament conc\xc3\xa8ntriques i que disminueixen de di\xc3\xa0metre en sentit ascendent. Damunt aquests basaments circulars s'aixeca el cos vertical de la creu, format per tres elements prism\xc3\xa0tics (que en origen probablement eren quatre, ja que la creu que coronava el conjunt ha desaparegut) que tamb\xc3\xa9 disminueixen en al\xc3\xa7ada i per\xc3\xadmetre en sentit ascendent. Cal destacar l'element intermedi d'aquest cos vertical, en forma de capelleta, que disposa d'un lleuger n\xc3\xadnxol o forn\xc3\xadcula on es troba una imatge decapitada, probablement d'algun sant, que sembla portar un llibre a la m\xc3\xa0 esquerra, mentre que la dreta est\xc3\xa0 aixecada en actitud de beneir."